SK
17.7.2023
Úradný vestník Európskej únie
C 252/59
2.
Druhý žalobný dôvod je založený na tom, že Európska komisia nesprávne uplatňuje právo, keďže sa Komisia dopustila nesprávneho posúdenia vo vzťahu k rozsahu rozsudku zo 16. marca 2023, Komisia a i./Pharmaceutical Works Polpharma (C-438/21 P – C-440/21 P, EU:C:2023:213), a osobitne tým, že hodnotiacu správu ad hoc z 11. novembra 2021 považovala za irelevantnú. 3.
Tretí žalobný dôvod je založený na tom, že Európska komisia sa dopustila pochybenia, keď napadnuté rozhodnutie založila na nesprávnych vedeckých poznatkoch, ktoré boli dostupné v čase jej rozhodnutia. 4.
Štvrtý žalobný dôvod, v ktorom sa uvádza námietka nezákonnosti voči povoleniu na uvedenie na trh spoločnosti Biogen udelenému na základe vykonávacieho rozhodnutia Komisie C(2014)601(final) (2) a v ktorom sa v dôsledku toho navrhuje zrušenie napadnutého rozhodnutia. 5.
Piaty žalobný dôvod je založený na porušení základných práv, a predovšetkým práva na spravodlivé súdne konanie, práva na obranu, práva byť vypočutý a práva na právny základ podľa článku 47 Charty základných práv Európskej únie. 6.
Šiesty žalobný dôvod je založený na tom, že napadnuté rozhodnutie zasahuje do právnej istoty žalobkyne. 7.
Siedmy žalobný dôvod je založený na tom, že napadnuté rozhodnutie porušuje legitímne očakávania žalobkyne.
8. Ôsmy žalobný dôvod je založený na tom, že napadnuté rozhodnutie porušuje právo žalobkyne na majetok, zakotvené v článku 17 Charty základných práv Európskej únie. 9.
Deviaty žalobný dôvod je založený na tom, že napadnuté rozhodnutie predstavuje zneužitie právomoci zo strany Európskej komisie.
(1) (2)
Nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (Ú. v.
EÚ L 136, 2004, s. 1; Mim. vyd.
13/034, s. 229).
Vykonávacie rozhodnutie Komisie C(2014)601(final) z 30. januára 2014, ktorým sa udeľuje povolenie na uvedenie lieku Tecfidera – dimetylfumarát na použitie v humánnej medicíne na trh podľa nariadenia (ES) Európskeho parlamentu a Rady.
Žaloba podaná 15. mája 2023 – WO/Komisia (Vec T-259/23) (2023/C 252/71) Jazyk konania: taliančina Účastníci konania Žalobca: WO (v zastúpení: M. Velardo, advokátka) Žalovaná: Európska komisia
Návrhy Žalobca navrhuje, aby Všeobecný súd: — zrušil rozhodnutie z 5. mája 2022, ktorým žalobca nebol zaradený do rezervného zoznamu v rámci výberového konania EPSO/AD/380/19-AD9, — zrušil rozhodnutie z 15. júla 2022, ktorým sa zamieta žiadosť o preskúmanie nezapísania do rezervného zoznamu v rámci výberového konania EPSO AD/380/19-AD9, — zrušil rozhodnutie menovacieho orgánu zo 14. februára 2023, ktoré vzniklo fiktívne v dôsledku nečinnosti EPSO počas viac ako štyroch mesiacov, a ktorým bola zamietnutá sťažnosť podaná 14. októbra 2022 na základe článku 90 ods.
2 Služobného poriadku úradníkov Európskej únie (ďalej len „služobný poriadok“), — zaviazal Komisiu na náhradu trov konania.